ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
மின்னணு ஊடகங்களில் திசை திருப்பும் விளம்பரங்கள்
தொலைக்காட்சிகள், வானொலி,இணையதளங்கள், போன்ற மின்னணு ஊடகங்கள், சுவர்விளம்பரங்கள், சுவரொட்டிகள், துண்டுபிரசுரங்கள், பதாகைகள், மற்றும் நாளிதழ்களில் வெளியிடப்படும் அவதூறு விளம்பரங்கள் மீது நடவடிக்கை எடுக்க இணையதளம்வழி குறைதீர் அமைப்பு ஒன்றை மத்திய நுகர்வோர் விவகாரத்துறை அமைச்சகம் மார்ச் 2015ல் தொடங்கி உள்ளது. அந்த பதிவு செய்யப்பட்ட இணையதளத்தில் இதுவரை பதிவாகி உள்ள புகார்களின் விவரங்கள் வருமாறு-
|
|
காலம்
|
|
பெறப்பட்ட மொத்த புகார்கள்
|
|
15-03-2015முதல்31-12-2015 வரை
|
|
641
|
|
1-01-2016 முதல் 31-12-2016 வரை
|
|
2032
|
|
1-01-2017 முதல் 2-08-2017 வரை
|
|
1846
|
|
மொத்தம்
|
|
4519
இணையதள அமைப்பு மூலமாக பெறப்பட்ட புகார்களை இந்திய விளம்பரங்கள் தர கவுன்சில் மத்திய நுகர்வோர் விவகாரத்துறையுடன் செய்துகொள்ளப்பட்ட ஒப்பந்தப்படி பரிசீலனை செய்யும். . தீர்க்கப்படாத மனுக்கள் ஏ.எஸ்.சி.ஐ. அமைப்புக்கு அனுப்பி சம்பந்தப்பட்ட துறைகள் மூலமான நடவடிக்கைக்கு பரிந்துரைக்கப்பட்டது. அதன்படி மொத்தமுள்ள 4519 புகார்களில் 2106 புகார்கள் பரிசீலிக்கப்பட்டு தீர்வு காணப்பட்டுவிட்டது.947 புகார்கள் நிராகரிக்கப்பட்டுவிட்டன. எஞ்சிய புகார்கள் மத்திய அமைச்சர்கள், மற்றும் துறைகளுக்கு தேவையான மேல்நடவடிக்கைக்காக அனுப்பி வைக்கப்பட்டுவிட்டன.
இதுதவிர செயற்கைக்கோள் ஒளிபரப்பு மூலம் இயங்கும் தனியார் தொலைக்காட்சிகளில் வரும் விளம்பரங்களின் தன்மை குறித்து அதற்கான விதிகள் படி மத்திய செய்தி ஒலிபரப்புத்துறை அமைச்சகத்தின் mib.nic.in. கீழ் கட்டுப்படுத்தப்பட்டு கண்காணிக்கப்படுகிறது. இதற்காக மத்திய அரசு ஒரு அமைச்சரகங்களுக்கிடையிலான குழுவை அமைத்துள்ளது.
மத்திய தகவல் ஒலிபரப்புத்துறை அமைச்சகத்தின் செயலாளர் தலைமையிலான இந்த குழுவில் நுகர்வோர் விவகாரத்துறை, உள்துறை , சட்டம் மற்றும் நீதித்துறை, மகளிர் மற்றும் குடும்ப நலத்துறை, வெளியுறவுத்துறை, பாதுகாப்புத்துறை மற்றும் ஏ,எஸ்.சி.ஐ அமைப்பின் பிரதிநிதிகள் இடம்பெற்றுள்ளனர். நிகழ்ச்சி விதிகளுக்குமாறான விளம்பரங்கள் தொடர்பாக இந்த அமைப்பு தாமாகவோ அல்லது புகார்களின் அடிப்படையிலோ நடவடிக்கை எடுக்கும்.
இந்த தகவலை மத்திய நுகர்வோர் விவகாரம்உணவு மற்றும் பொதுவினியோகத்துறை இணை அமைச்சர் சி.ஆர். சவுத்திரி மாநிலங்களவையில் எழுத்துமூலம் அளித்த பதிலில் தெரிவித்திருக்கிறார்.
(Visitor Counter : 106
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 112.01 கோடி தடுப்பூசி டோஸ்கள் செலுத்தியுள்ளது. .
இந்தியாவில் கொவிட் சிகிச்சை பெறுபவர்களின் எண்ணிக்கை 1,35,918; இது 522 நாட்களில்  மிகவும் குறைந்த அளவு.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.39 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.26 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 11,376 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,37,859 என அதிகரித்துள்ளது.
கடந்த 24 மணி நேரத்தில் 11,271 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.90, இது கடந்த 41 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 1.01 ஆகும். இது கடந்த 51 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.37 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771571
சிறப்பு சேவைகள் மற்றும் கட்டுரைகள்
குடியரசுத் தலைவர் தேர்தலில் வெற்றிபெற்றுள்ள திருமதி திரௌபதி முர்முவுக்கு மத்திய இணையமைச்சர் டாக்டர் எல்.முருகன் நேரில் வாழ்த்து
(குடியரசுத் தலைவர் தேர்தலில் வெற்றிபெற்றுள்ள திருமதி திரௌபதி முர்முவுக்கு மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் டாக்டர் எல். முருகன் வாழ்த்து தெரிவித்துள்ளார்.
இதுபற்றி இன்று அவர் ட்விட்டர் செய்தியில் கூறியிருப்பதாவது:
“வாழ்வில் பல கடினமான சூழ்நிலைகளை கடந்து, அத்தகைய நிலையிலும் சமூக பணிகள் செய்து, இன்று நம் பாரதத்தின் குடியரசுத் தலைவர் தேர்தலில் மாபெரும் வெற்றியை உரித்தாக்கியுள்ள தேசத்தின் வரலாற்று தலைமகள் திருமதி திரௌபதி முர்மு @draupadimurmupr அவர்களை நேரில் சந்தித்து வாழ்த்துகள் தெரிவித்தேன்.”
பொருளாதார விவகாரங்களுக்கான மத்திய அமைச்சரவைக் குழு
தற்காலிக மெகா மின் திட்டங்களுக்கான மெகா மின்சாரக் கொள்கை 2009-ல் திருத்தம் செய்ய மத்திய அமைச்சரவை ஒப்புதல் அளித்துள்ளது
வரிவிதிப்பு அதிகாரிகளுக்கு இறுதி மெகா சான்றிதழ்கள் சமர்ப்பிப்பதற்கு அடையாளம் காணப்பட்டுள்ள 10 தற்காலிக சான்றிதழ் வழங்கப்பட்ட மெகா திட்டங்களுக்கான கால அளவை  நீடிக்க பிரதமர் திரு.நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
இந்தக் கால நீடிப்பு சம்பந்தப்பட்ட அமைப்புகள் எதிர்காலத்தில் மின்சாரம் வாங்குவதற்கான ஒப்பந்தப் புள்ளிகளில் போட்டியிடவும், கொள்கை விதிமுறைகளின்படி வரிவிலக்குப் பெறவும் ஏதுவாக இருக்கும்.
இந்தக் கால நீடிப்பில் மின்சார நிறுவனத்திற்கான ஒப்பந்தப் புள்ளிகள்  புதிய மற்றும் புதுப்பிக்கவல்ல எரிசக்தி அமைச்சகம் இந்திய சூரிய எரிசக்திக் கழகம் ஆகியவற்றில் ஒருங்கிணைப்புடன் வரவேற்கப்படும். இந்த மெகா திட்டங்கள் இத்தகைய திட்டங்கள் இது போன்ற ஒப்பந்தப் புள்ளிகளில் பங்கேற்கும் என்று எதிர்பார்க்கப்படுகிறது. இந்தக் கால அவகாசத்தில் தற்போதைய மின்சார சந்தைகள் அடிப்படையில் போட்டி முறையில் பயன்பாட்டாளர்களுக்கு பயன்களை உறுதி செய்யும் வகையில் மாற்றுத் திட்டத்தை மின்சார அமைச்சகமும் உருவாக்கும்.
நிதி அமைச்சகம்
மத்திய நிதியமைச்சர் திருமதி நிர்மலா சீதாராமன் வருவாய் புலனாய்வு இயக்குனரகத்தின் 65-வது நிறுவன தினக்கொண்டாட்டத்தை தொடங்கிவைத்தார்
மத்திய வருவாய் புலனாய்வு இயக்குனரகத்தின் 65-வது நிறுவன தினக் கொண்டாட்டத்தை மத்திய நிதி அமைச்சர் திருமதி நிர்மலா சீதாராமன் தொடங்கிவைத்தார். புதுதில்லியில் உள்ள மத்திய மறைமுக வரிகள் மற்றும் சுங்கத்துறை வாரியத்தின் கீழ் வருவாய் புலனாய்வு இயக்குனரகம், கடத்தல் தடுப்பு புலனாய்வு மற்றும் விசாரணை முகமை ஆகியவை இயங்கி வருகின்றன. விழாவில் பேசிய திருமதி நிர்மலா சீதாராமன் வருவாய் புலனாய்வு இயக்குனரகத்தின் அதிகாரிகளின் மகத்தான பணிகளை வெகுவாக பாராட்டினார். ஒவ்வொரு ஆண்டும் இலக்கு நிர்ணயித்து சிறப்பாக செயல்பட்டு வருவதாகவும் சுட்டிக்காட்டினார். மற்ற அமலாக்கத்துறை ஏஜென்சிகளுக்கு உதாரணமாகத் திகழ்வதாகவும் குறிப்பிட்டார். இந்தியாவில் குறிப்பாக தங்கம் மற்றும் போதைப் பொருள் கடத்தல் வெற்றிகரமாக முறியடிக்கப்படுவதை தாம் உன்னிப்பாக கவனித்து வருவதாக அவர் தெரிவித்தார். விடுதலையின் அமிர்தப் பெருவிழா கொண்டாட்ட காலத்தில், நாடு முழுவதும் 14 இடங்களில், 44 ஆயிரம் கிலோவிற்கும் அதிகமான போதைப் பொருள் பதுக்கல் கண்டுபிடிக்கப்பட்டு அழிக்கப்பட்டிருப்பது, வருவாய் புலனாய்வுத்துறை இயக்குனரகத்தின் வல்லமையை பறைசாற்றுவதாக மத்திய அமைச்சர் குறிப்பிட்டார். போதைப் பொருள் ஒழிப்பு சட்டத்தின் கீழ் பதிவு செய்யப்படும் வழக்குகளில் மூளையாக செயல்படுவோரையும், நிதியுதவி அளிப்பவர்களையும் கைது செய்ய வேண்டியது அவசியம் என்றார். நவீன தொழில்நுட்பம், தர ஆய்வுகளை பயன்படுத்தி தங்கம் மற்றும் போதைப்பொருள் கடத்தலை முற்றிலும் தடுக்க முன்வர வேண்டும் என்று கேட்டுக்கொண்ட அவர், சமூகவிரோத சக்திகள் தகவல்களைத் திருடுவதைத் தடுக்கவும், கண்காணிக்கவும் தீவிர நடவடிக்கை எடுக்க வேண்டும் என்றார். இந்த நிகழ்ச்சியில் 2022-ம் ஆண்டுக்கான டிஆர்ஐ  துணிச்சல் விருதும், 2022-ம் ஆண்டுக்கான உத்கிரிஷ்ட் சேவா சமான் விருதும் வழங்கப்பட்டது. நிதித்துறை இணையமைச்சர் திரு பங்கஜ் சௌத்ரி, வருவாய்த்துறை செயலாளர் திரு சஞ்சய் மல்கோத்ரா, சிபிஐசி தலைவர் திரு விவேக் ஜெஹ்ரி உள்ளிட்ட பலர் கலந்து கொண்டனர்.
பிரதமர் அலுவலகம்
குல்தீப் நய்யார் மறைவுக்கு பிரதமர் இரங்கல்
பிரபல பத்திரிகையாளரும், மாநிலங்களவையில் முன்னாள் உறுப்பினருமான குல்தீப் நய்யார் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“ குல்தீப் நய்யார் நமது காலத்தின் மகத்தான அறிவுஜீவியாக இருந்தவர். தமது கருத்துக்களில் வெளிப்படைத் தன்மையையும், அஞ்சாமையையும், கொண்டிருந்த அவரின் படைப்புகள் பல ஆண்டுகளாக எங்கும் பரவி இருந்தன. அவசர நிலைக்கு எதிரான அவரது உறுதியான நிலை, பொதுசேவை, சிறந்த இந்தியாவுக்கான உறுதி ஆகியவற்றிற்காக அவர் எப்போதும் நினைவுகூரப்படுவார். அவரது மறைவு குறித்து துயரமடைந்தேன். எனது இரங்கல்கள் “ என்று பிரதமர் கூறியுள்ளார்.
================
(Visitor Counter : 76
ரெயில்வே அமைச்சகம்
நாட்டின் கிழக்கு மற்றும் மேற்கு பகுதிகளில் பிரத்தியேக சரக்கு தடங்களின் முன்னேற்றத்தை ரயில்வே அமைச்சர் திரு பியுஷ் கோயல் ஆய்வு செய்தார்
கிழக்கு மற்றும் மேற்கு பகுதிகளில் பிரத்தியேக சரக்கு தடங்களின் முன்னேற்றத்தை மத்திய ரயில்வே, வர்த்தகம், தொழில் மற்றும் நுகர்வோர் நலன், உணவு மற்றும் பொது விநியோகத்துறை அமைச்சர் திரு பியுஷ் கோயல் இன்று ஆய்வு செய்தார்.
அனைத்து பிரிவுகளிலும் நடைபெற்று வரும் பணிகளின் முன்னேற்றம் குறித்தும், சில பிரிவுகளில் ரயில்வே எதிர்கொள்ளும் சவால்கள் குறித்தும் அமைச்சரிடம் அதிகாரிகள் எடுத்துரைத்தனர்.
பிரத்தியேக சரக்கு தடத்தின் முழு பலனையும் உறுதி செய்வதற்காக கடைசி மைல் இணைப்பு வரை, இணைப்பு தடங்களுக்கான பணிகளை ஒரே சமயத்தில் முடிப்பது அவசியம் என்று அமைச்சர் கூறினார். திட்ட மேம்பாட்டை முழு ஈடுபாட்டுடன் கண்காணிக்க வேண்டும் என்றும் அவர் கூறினார்.
தற்சார்பு இந்தியா பிரச்சாரத்திற்கு ஊக்கம் அளிப்பதை உறுதி செய்வதற்காக, அனைத்து சரக்கு போக்குவரத்து மற்றும் பிரத்தியேக சரக்கு தடங்களை துரிதமாக உள்நாட்டுமயமாக்க வேண்டும் என்றும் அமைச்சர் கூறினார்.
சரக்கு ரயில் போக்குவரத்து விரைந்து நடைபெறுவதற்காக பிரத்தியேக சரக்கு தடங்களை இந்திய ரயில்வே அமைத்து வருகிறது. கிழக்கு மற்றும் மேற்கு தடங்களை பிரதமர் திரு நரேந்திர மோடி ஏற்கனவே நாட்டுக்கு அர்ப்பணித்தார்.
மேற்கு தடத்தின் ரேவாரி-மடார் பிரிவு மற்றும் கிழக்கு தடத்தின் புது குர்ஜா-புது பாவ்பூர் பிரிவு இவையாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1692194
எரிசக்தி அமைச்சகம்
மின்துறையின் கீழ் செயல்படும் மத்திய பொதுத்துறை நிறுவனங்கள் டிசம்பர் மாதம் வரை ரூ.40395.34 கோடி மூலதன செலவு செய்துள்ளன
மின்துறையின் கீழ் செயல்படும் மத்திய பொதுத்துறை நிறுவனங்கள், 2021-22 நிதியாண்டில் டிசம்பர் மாதம் வரை, மூலதன செலவாக ரூ.40395.34 கோடி செலவிட்டுள்ளன. இது, 2020-21 நிதியாண்டின் இதே காலகட்டத்தில் மேற்கொண்ட செலவை விட 47% அதிகம்.
இதன் மூலம், அமைச்சகத்தின் மூலதன செலவு செயல் திறன், கடந்த ஆண்டுடன் ஒப்பிடுகையில் கணிசமாக அதிகரித்துள்ளது.
மத்திய பொதுத்துறை நிறுவனங்கள் 2021-22 நிதியாண்டின் மூலதன செலவு இலக்கில் 80%, அதாவது ரூ.50,690.52 கோடியை கூட்டாக எட்டியுள்ளது குறிப்பிடத்தக்கது.
பவர்கிரிட் , எஸ்ஜேவிஎன்  என்டிபிசி  மற்றும் டிஎச்டிசி  ஆகியவை மின்துறைக்கு உட்பட்ட மத்திய பொதுத்துறை நிறுவனங்களில் சிறப்பாக செயல்பட்ட நிறுவனங்களாகும்.
மின் உற்பத்தித் திட்டங்களுக்கான மூலதன செலவின் வேகத்தை விரைவுபடுத்த, மின்துறை அமைச்சகம் கடுமையான முயற்சிகளை மேற்கொண்டு வருகிறது. தொடர் கண்காணிப்பு மற்றும் ஆய்வுகள் நடத்தப்பட்டு, திட்ட அமலாக்கத்தில் உள்ள மறைமுக பிரச்சனைகளுக்குத் தீர்வு காணப்படுகிறது.
(Visitor Counter : 149
சிறுபான்மையினர் நலன் அமைச்சகம்
இலவசப் பயிற்சி மற்றும் அது சார்ந்த திட்டத்தின் கீழ் பயனாளிகள்
இலவச பயிற்சி மற்றும் அது சார்ந்த திட்டம், அங்கீகரிக்கப்பட்ட திட்ட அமலாக்க முகமைகள் மூலம் நாடு முழுவதும் சிறுபான்மையின நலத்துறை அமைச்சகம் செயல்படுத்தியது. புதிய கல்விக் கொள்கை 2020, பயிற்சித் திட்டங்களை ஆதரிக்கவில்லை என்பதாலும், பயிற்சி வகுப்புகளின் தேவையை அகற்றுவதற்காக தற்போதுள்ள வாரிய மற்றும் நுழைவுத் தேர்வு முறையை சீர்திருத்துவதை நோக்கமாகக் கொண்டதாலும் இந்த திட்டம் 2022-23 முதல் நிறுத்தப்பட்டுள்ளது. 2020-21 முதல் 2022-23 வரை இத்திட்டத்தின் கீழ் ஒதுக்கப்பட்ட நிதி, பயன்படுத்தப்பட்ட மற்றும் ஒதுக்கப்பட்ட மாணவர்களின் எண்ணிக்கை விவரம் பின்வருமாறு:
|
|
ஆண்டு
|
|
ஒதுக்கப்பட்ட நிதி

|
|
பயன்படுத்தப்பட்ட நிதி

|
|
ஒதுக்கப்பட்ட மாணவர்களின் எண்ணிக்கை
|
|
2020-21
|
|
25.00
|
|
18.44
|
|
5,300
|
|
2021-22
|
|
39.35
|
|
37.15
|
|
5,090
|
|
2022-23
|
|
29.97
|
|
25.00
|
|
இல்லைஇத்திட்டம் நிறுத்தப்பட்டதால் 2022-23 ஆம் ஆண்டிற்கு எந்த ஒதுக்கீடும் செய்யப்படவில்லை.
இந்த திட்டத்தின் கீழ் பயனடைந்த சிறுபான்மை மாணவர்களின் மாநில வாரியான விவரங்கள் மற்றும் திட்ட அமலாக்க முகமைகளுக்கு விடுவிக்கப்பட்ட நிதி ஆகியவை www.minorityaffairs.gov.in அமைச்சகத்தின் இணையதளத்தில் கிடைக்கின்றன. இத்திட்டத்தின் கீழ் மாநில வாரியாக நிதி ஒதுக்கப்படுவதில்லை.
இத்தகவலை மத்திய சிறுபான்மையினர் நலத்துறை அமைச்சர் திருமதி ஸ்மிருதி இரானி இன்று மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
உத்தராகண்ட் முதல்வருடன் பிரதமர் பேச்சு; எதிர்பாராத நிகழ்வு குறித்து ஆய்வு
பிரதமர் திரு. நரேந்திர மோடி, உத்தராகண்ட் முதல்வர் திரு. திரிவேந்திர சிங் ராவத்துடன் உரையாடி, அம்மாநிலத்தின் நிலவரம் குறித்து ஆய்வு செய்தார்.
இது தொடர்பாக பிரதமர் அலுவலகம் வெளியிட்டுள்ள சுட்டுரைச் செய்தியில், “அசாமில் இருந்தபோது பிரதமர் திரு. நரேந்திர மோடி, உத்தராகண்ட்டின் நிலவரம் குறித்து ஆய்வு செய்தார். அம்மாநில முதல்வர் திரு. திரிவேந்திர சிங் ராவத் மற்றும் இதர உயர் அதிகாரிகளுடன் பிரதமர் பேசினார். அங்கு நடைபெற்றுவரும் மீட்பு மற்றும் நிவாரணப் பணிகள் குறித்து அவர் கேட்டறிந்தார்.
பாதிக்கப்பட்டவர்களுக்குத் தேவையான அனைத்து உதவிகளையும் வழங்கும் பணிகளில் அதிகாரிகள் ஈடுபட்டு வருகின்றனர்”, என்று தெரிவிக்கப்பட்டுள்ளது.
பிரதமர் வெளியிட்டுள்ள சுட்டுரைச் செய்தியில், “உத்தரகாண்டில் ஏற்பட்ட எதிர்பாராத நிகழ்வு குறித்து நான் தொடர்ந்து கண்காணித்து வருகிறேன். உத்தராகண்ட் மாநிலத்திற்கு இந்தியா துணை நிற்பதுடன் அங்கு வசிக்கும் ஒவ்வொருவரின் பாதுகாப்பிற்கும் நாடு பிரார்த்தனை செய்கிறது. உயரதிகாரிகளுடன் தொடர்ந்து பேசி வருவதுடன், தேசிய பேரிடர் மீட்புப் படையை பணியில் அமர்த்துவது, மீட்பு நடவடிக்கைகள், நிவாரண பணிகள் ஆகியவை தொடர்பான தகவல்களை தொடர்ந்து பெறுகிறேன்”, என்று தெரிவித்துள்ளார்.
------
(
பிரதமர் அலுவலகம்
ஸ்ரீ குரு கோபிந்த் சிங்கின் பிறந்த நாளில் பிரதமர் மரியாதை
ஸ்ரீ குரு கோபிந்த் சிங்கின் பிறந்த நாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தி உள்ளார்.
இது தொடர்பாக அவர் வெளியிட்டுள்ள சுட்டுரைச் செய்திகளில், “ஸ்ரீ குரு கோபிந்த் சிங்கின் பிறந்த நாளான பக்தி கமழும் தருணத்தில் நான் அவரை சிரம் தாழ்த்தி வணங்குகிறேன். நேர்மையான, அனைவரையும் உள்ளடக்கிய சமூகத்தை உருவாக்குவதற்காக அவர் தமது வாழ்க்கையை அர்ப்பணித்தார். அவரது கொள்கைகளை நிலைநாட்டுவதில் உறுதியுடன் செயல்பட்டார். அவரது துணிவையும் தியாகத்தையும் நாம் நினைவு கூர்கிறோம்.
ஸ்ரீ குரு கோபிந்த் சிங் அவர்களின் 350-வது பிறந்தநாள் நமது ஆட்சிக்காலத்தில் நிகழும் வகையில் குரு சாகிப்கள் என் மீது சிறப்பு கிருபையை அருளியுள்ளனர். பாட்னாவில் நடைபெற்ற பிரம்மாண்ட கொண்டாட்டங்களில் கலந்து கொண்டு மரியாதை செலுத்தும் வாய்ப்பு எனக்குக் கிடைத்ததை நினைவுகூர்கிறேன்”, என்று தெரிவித்துள்ளார்.
ஜல்சக்தி அமைச்சகம்
தமிழகத்தில் 59 அணைகள் உட்பட 736 அணைகள் புனரமைப்பு திட்டத்திற்கு ரூ.10,211 கோடி செலவிடப்படவுள்ளது- மத்திய அமைச்சரவை ஒப்புதல்
நாடு முழுவதும் 736 அணைகள் புனரமைப்பு திட்டம், சணல் சாக்குகளில் பொருட்கள் அனுப்பும் திட்டம், பொதுத்துறை நிறுவனங்கள் எத்தனால் கொள்முதல் செய்யும் திட்டம் உட்பட பல திட்டங்களுக்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம், பிரதமர் திரு. நரேந்திர மோடி தலைமையில் இன்று நடந்தது. இதில் மத்திய அரசு சார்பில் எடுக்கப்பட்ட பல முடிவுகளுக்கு ஒப்புதல் அளிக்கப்பட்டன.
உலக வங்கி, ஆசிய கட்டமைப்பு முதலீட்டு வங்கி ஆகியவற்றின் நிதியுதவியுடன், அணை புனரமைப்பு மற்றும் மேம்பாட்டு நிதியுதவி திட்டத்தின் 2ம் மற்றும் 3ம் கட்ட பணிகளை மேற்கொள்ள பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
இதன் மூலம் தமிழகத்தில் 59 அணைகள் உட்பட, நாடு முழுவதும் 736 அணைகளின் பாதுகாப்பு மற்றும் செயல்பாடுகள் மேம்படுத்தப்படும். இத்திட்டத்திற்கு ரூ.10,211 கோடி செலவிடப்படவுள்ளது. 10 ஆண்டு காலத்தில் இத்திட்டம் அமல்படுத்தப்படும்.
சணல் தொழில் ஊக்குவிப்பு:
சணல் சாக்குகளில் பொருட்களை அனுப்புவதற்கான விதிமுறைகளை நீட்டிக்க மத்திய அமைச்சரவை ஒப்புதல் அளித்துள்ளது. இதன் மூலம் 100 சதவீத உணவு தானியங்கள் மற்றும் 20% சர்க்கரை ஆகியவை சணல் சாக்குகளில் நிரப்பப்பட்டு அனுப்புவது கட்டாயமாக்கப்படும். இந்த முடிவு சணல் தொழிலை ஊக்குவிக்கும். நாடு முழுவதும், கிழக்கு மற்றும் வடகிழக்கு மாநிலங்களில் 3.7 தொழிலாளர்கள் சணல் தொழிலை வாழ்வாதாரமாக கொண்டுள்ளனர். அவர்களின் நலனை கருத்தில் கொண்டு மத்திய அரசு இந்த முடிவை எடுத்துள்ளது.
எத்தனால் கொள்முதல்:
எத்தனால் கலந்த பெட்ரோல் திட்டத்தின் கீழ் பொதுத்துறை எண்ணெய் நிறுவனங்கள் எத்தனால் கொள்முதல் செய்யவும் மத்திய அமைச்சரவை ஒப்புதல் அளித்துள்ளது. இந்தாண்டு கரும்பு அறுவடை காலம் மற்றும் எத்தனால் விநியோக ஆண்டு 2020-21-ல், எத்தனால் விலையை நிர்ணயம் செய்வது உட்பட எத்தனால் கொள்முதல் செய்ய ஒப்புதல் வழங்கப்பட்டுள்ளது. எத்தனால் விலை ரகத்திற்கு ஏற்ப லிட்டருக்கு ரூ.62.65 வரை அதிகரிக்கப்படுகிறது.
நிதி அமைச்சகம்
ஜிஎஸ்டி இழப்பீடு தொகை: மாநிலங்களுக்கு 14-வது தவணையாக ரூ.6,000 கோடியை வழங்கியது மத்திய அரசு
சரக்கு மற்றும் சேவை வரி  அமலாக்கத்தால் மாநிலங்களுக்கு ஏற்பட்ட இழப்பீடு பற்றாக்குறையை நிவர்த்தி செய்ய, 14-வது வாரத் தவணையாக ரூ.6,000 கோடியை மாநிலங்களுக்கு மத்திய நிதி அமைச்சகத்தின் செலவினத் துறை விடுவித்துள்ளது. இவற்றில் ரூ.5,516.60 கோடி ஜிஎஸ்டி கவுன்சில் உறுப்பினராக உள்ள 23 மாநிலங்களுக்கு வழங்கப்பட்டுள்ளது. ரூ.483.40 கோடி சட்டப்பேரவையுடன் கூடிய 3 யூனியன் பிரதேசங்களுக்கு வழங்கப்பட்டுள்ளன . மீதமுள்ள 5 மாநிலங்களான அருணாச்சலப் பிரதேசம், மணிப்பூர், மிசோரம், நாகாலாந்து, சிக்கிம் ஆகியவற்றுக்கு ஜிஎஸ்டி அமலாக்கத்தால் வருவாய் பற்றாக்குறை ஏற்படவில்லை.
தற்போது, 76 சதவீத ஜிஎஸ்டி இழப்பீடு பற்றாக்குறை, மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளது. இந்தத் தொகையில் ரூ.76,616.16 கோடி மாநிலங்களுக்கும், ரூ.7,383.84 கோடி, சட்டப்பேரவையுடன் கூடிய 3 யூனியன் பிரதேசங்களுக்கும் வழங்கப்பட்டுள்ளது.
சரக்கு மற்றும் சேவை வரி முறையை அமல்படுத்தியதால் ரூ.1.10 லட்சம் கோடி அளவிலான வருவாய் பற்றாக்குறையை எதிர்கொள்வதற்காக, மாநிலங்கள், யூனியன் பிரதேசங்களின் சார்பில் சிறப்பு சாளரம் ஒன்றின் மூலம் கடன் உதவி வழங்கும் திட்டத்தை மத்திய அரசு கடந்த ஆண்டு அக்டோபர் மாதம் துவங்கியது. மாநிலங்கள், யூனியன் பிரதேசங்களின் சார்பாக இந்த சிறப்பு சாளரத்தின் வாயிலாக இந்திய அரசு கடன்களைப் பெறுகிறது. 2020 அக்டோபர் 23-ஆம் தேதி முதல் இதுவரை 14 கட்டங்களாக கடன்கள் பெறப்பட்டுள்ளன.
தமிழகம், பிப்ரவரி 1-ம் தேதி வரை, மாநில மொத்த உற்பத்தியில் 0.50 சதவீதம் அளவுக்கு அதாவது ரூ.9,627 கோடியை சிறப்பு கடன் சாளரத்தின் கீழ் பெறவும், சிறப்பு ஏற்பாட்டின் மூலம் ரூ.5229.92 கோடி திரட்டவும் அனுமதி அளிக்கப்பட்டுள்ளது. புதுச்சேரி ரூ.565.54 கோடி கடன் கூடுதலாகப் பெற அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694696
பிரதமர் அலுவலகம்
ஒடிசா முதலமைச்சர் பிரதமரைச் சந்தித்தார்
ஒடிசா முதலமைச்சர் திரு.நவீன் பட்நாயக், பிரதமர் திரு.நரேந்திர மோடியை சந்தித்துப் பேசினார்.
இது குறித்து பிரதமர் அலுவலகம் வெளியிட்டுள்ள ட்விட்டர் பதிவில்;
”பிரதமர் நரேந்திர மோடியை ஒடிசா முதலமைச்சர் நவீன் பட்நாயக் சந்தித்தார்” எனக் குறிப்பிட்டுள்ளது.
-----
SRI/CR/KPG
(
ஜவுளித்துறை அமைச்சகம்
ஆறாவது தேசிய கைத்தறி தினத்தை முன்னிட்டு மத்திய ஜவுளி மற்றும் பெண்கள், குழந்தைகள் மேம்பாடு அமைச்சர் திருமதி. ஸ்மிரிதி ஜூபின் இரானி வாழ்த்துகளை தெரிவித்தார்.
ஆறாவது தேசிய கைத்தறி தினத்தை முன்னிட்டு மத்திய ஜவுளி மற்றும் பெண்கள், குழந்தைகள் மேம்பாடு அமைச்சர் திருமதி. ஸ்மிரிதி ஜூபின் இரானி இன்று தனது வாழ்த்துகளைத் தெரிவித்தார். இந்திய அரசின் ஜவுளி அமைச்சகம் ஏற்பாடு செய்திருந்த மெய்நிகர் நிகழ்ச்சி ஒன்றில் பேசிய திருமதி. ஸ்மிரிதி இரானி, 1905-ஆம் வருடம் இதே நாளில் தொடங்கிய சுதேசி இயக்கத்தின் 110-வது ஆண்டான 2015-இல், ஒவ்வொரு வருடமும் 7 ஆகஸ்ட் அன்று தேசிய கைத்தறி தினம் கொண்டாடப்படும் என்று முதல் முறையாக அறிவித்ததற்காக பிரதமர் திரு. நரேந்திர மோடிக்கு நன்றி தெரிவித்தார். மகாத்மா காந்திக்கு மரியாதை செலுத்திய திருமதி. ஸ்மிரிதி இரானி, ராட்டையின் உதவியோடு இந்தியாவுக்கு சுதந்திரம் கிடைத்ததாக கூறினார். கங்க்ராவில் இருந்து ஹிமாச்சல் பிரதேச முதல்வர் திரு. ஜெய்ராம் தாக்கூர் மெய்நிகர் முறையில் பங்கேற்றார்.
கைத்தறி அடையாளத் திட்டத்துக்கான  கைபேசி செயலியையும், பின்கள இணையதளத்தையும் நிகழ்ச்சியின் போது திருமதி. ஸ்மிரிதி இரானி தொடங்கி வைத்தார். உண்மையான கைத்தறிப் பொருள்களுக்கு ஒருங்கிணைந்த அடையாளத்தை வழங்குவதற்காக கைத்தறி அடையாளம் ஊக்கப்படுத்தப்படுவதாக அமைச்சர் தெரிவித்தார். பதிவு செய்வதற்கான செயல்முறையை முழுவதும் டிஜிட்டல் மயமாக்கும் நோக்கில் இந்த கைபேசி செயலியையும், பின்கள இணையதளத்தையும் மும்பை ஜவுளிக் குழு உருவாக்கியது. ஆங்கிலம் மற்றும் 10 இந்திய மொழிகளில் உள்ள இந்த செயலி, நாட்டின் எந்த மூலையில் உள்ள நெசவாளர்களும் தங்கள் இல்லங்களில் இருந்து கொண்டே கைபேசிப் பொத்தான்களை அழுத்தி கைத்தறி அடையாளத்துக்காக பதிவு செய்து கொள்ள வழி வகுக்கும். ஒவ்வொரு கைத்தறிப் பொருளின் மீதும் ஒட்டப்பட்டுள்ள பிரத்யேக மற்றும் நவீன க்யூ ஆர் கோடின் மூலம் அதன் உண்மைத் தன்மையையும், அசல் தன்மையையும் அறிந்து கொள்ள இந்த செயலி உதவும்.
வட்டார அளவிலான குழுக்கள், கைத்தறி சந்தைப்படுத்துதலுக்கான உதவி மற்றும் விருதுகள் போன்ற பல்வேறு கைத்தறித் திட்டங்களின் கீழ் பலன்களை பெறுவதற்காக தனிப்பட்ட நெசவாளர்கள் மற்றும் இதர நிறுவனங்கள் விண்ணப்பிப்பதற்கான தளமான "எனது கைத்தறி"-யையும்  மத்திய ஜவுளி அமைச்சர் தொடங்கி வைத்தார்.
மெய்நிகர் இந்திய ஜவுளி ஆதார கண்காட்சி 2020-ஐயும் மத்திய ஜவுளி அமைச்சர் துவக்கி வைத்தார்.
இளைஞர் நலன் மற்றும் விளையாட்டு அமைச்சகம்
நாடுமுழுவதும் 623 மாவட்டங்களில் நேரு யுவகேந்திரா அமைப்பு, நாட்டு நலப்பணித் திட்டம் ஆகியவை தியாகிகள் தினத்தை கடைபிடித்தது
விடுதலைப் பெருவிழாவின் ஒருபகுதியாக 2022 ஆம் ஆண்டு மார்ச் 23 ஆம் தேதி அன்று தியாகிகள் தினத்தை மத்திய இளைஞர் நலன் மற்றும் விளையாட்டுத் துறை அமைச்சகம் கடைபிடித்தது. இதில், ஏராளமான இளைஞர் தன்னார்வலர்கள் நேரு யுவகேந்திரா அமைப்பின் உறுப்பினர்கள், நாட்டு நலப்பணித் திட்டத்துடன் இணைந்த பல்கலைக்கழக மற்றும் கல்லூரி மாணவ தன்னார்வலர்கள் கலந்து கொண்டனர்.
623 மாவட்டங்களில் நேரு யுவகேந்திரா அமைப்பு மற்றும் நாட்டு நலப்பணித் திட்டத்துடன் இணைந்த 10,926 கல்லூரிகள், கல்வி நிறுவனங்கள் தியாகிகள் தினத்தை கடைபிடித்தன.
1931 ஆம் ஆண்டு மார்ச் 23 ஆம் நாள் பகத்சிங், ராஜ்குரு, சுக்தேவ் ஆகியோர் தூக்கிலிடப்பட்டனர். நாட்டின் சிறந்த புதல்வர்களான அந்த இளைஞர்களின் துணிச்சலான தியாகத்தை நினைவுகூரும் வகையில், ஆண்டுதோறும் மார்ச் 23 ஆம் நாள் தியாகிகள் தினமாக இந்தியா கடைபிடிக்கிறது.
விடுதலைப் பெருவிழாவின் ஒருபகுதியாக புரட்சியாளர்களுக்கு அஞ்சலி என்ற தலைப்பில் நேரு யுவகேந்திரா அமைப்பு மற்றும் நாட்டு நலப்பணித் திட்டம் தியாகிகள் தினத்திற்கு ஏற்பாடு செய்திருந்தது. இந்நிகழ்ச்சியின் மூலம் சுதந்திரப் போராட்ட வீரர்களின் வாழ்க்கைமுறை, பணிகள், சிந்தனை ஆகியவற்றை கொண்டாடுவதன் மூலம் இளைய தலைமுறையினர் மரியாதை, பெருமை, மற்றும் கடமை ஆகிய குணநலன்களோடு திகழ முடியும்.
மேலும், தேசபக்தி, தேசியவாதம் ஆகியவற்றை இளைஞர்களிடையே ஏற்படுத்தி நாட்டை கட்டமைக்கும் நடவடிக்கைகளில் அவர்கள் மேலும் பங்கேற்க வழிவகுக்கும்.
மனித வள மேம்பாட்டு அமைச்சகம்
மத்திய மனிதவள மேம்பாட்டு அமைச்சகத்தின் தேசிய திறந்தநிலை பள்ளி நிறுவனம் திறன்மிகு கல்வியை வீட்டு வாசலுக்கு கொண்டு செல்லும் தனித்துவ முறைக்கு முன்முயற்சி மேற்கொண்டுள்ளது
கோவிட்-19 தொற்று காரணமாக ஏற்பட்டுள்ள சவாலான நிலையில் கல்வி பயில்பவர்கள் பாதிக்காமல் இருக்க மத்திய மனிதவள மேம்பாட்டு அமைச்சகம் பல்வேறு புதிய மற்றும் தனித்துவமான முன்முயற்சிகளை மேற்கொண்டுள்ளது.
மத்திய மனிதவள மேம்பாட்டு அமைச்சகத்தின் உத்தரவின் கீழ், தேசிய திறந்தநிலை பள்ளி நிறுவனம்  கல்வியை அணுக முடியாதவர்களின் வீட்டு வாசலில் அதனைக் கொண்டு சேர்க்கும் தனித்துவமான முறையை கையாண்டுள்ளது. தரமான கல்வி என்னும் நோக்கத்தை நிறைவேற்றும் வகையில், மத்திய மனிதவள மேம்பாட்டு அமைச்சகத்தின் ' சுவயம்’ மூக் என்னும் தளத்தில் 9 முதல் 12-ம் வகுப்புகளுக்கான பல்வேறு பாடங்கள் கிடைக்கப்பெறுகின்றன. சுயமாகக் கற்கும் பாடங்களுடன், சுவயம் வலைதளம், காணொலி உரைகள், சுயமதிப்பீட்டு வசதி ஆகியவற்றை வழங்குகிறது. விவாத மேடை வழியாக கற்கும் மாணவர்களின் கேள்விகளுக்கும், சந்தேகங்களுக்கும் விடைகள், விளக்கங்கள் அளிக்கப்படுகின்றன.
இத்துடன், இணையதளத்தை அணுக முடியாதவர்களுக்காக, இந்தக் காணொலி உரைகள் மத்திய மனிதவள மேம்பாட்டு அமைச்சகத்தின் சுவயம் பிரபா தொலைக்காட்சி சேனல்களில் ,ஆசிரியர்கள் மற்றும் பாடங்களின் நிபுணர்களுடன் கலந்துரையாடும் நேரலை நிகழ்ச்சிகளுடன் ஒளிபரப்பப்பட்டு வருகின்றன.
(
தகவல் மற்றும் ஒலிபரப்பு அமைச்சகம்
எர்ஹார்ட் செக் திரைப்படத்தின் ஆசிய பிரிமியர் காட்சி 53வது இந்திய சர்வதேச திரைப்பட விழாவில் திரையிடப்பட்டது
'நாட்டின் அரசியல் சூழ்நிலையின் பின்னணியில் ஒரு காதல் படம்', என்று இயக்குனர் ஜான் பிரேசினா தனது முதல் திரைப்படமான 'எர்ஹார்ட்' பற்றி விவரிக்கிறார். செக் குடியரசை சேர்ந்த இத்திரைப்படத்தின் ஆசிய பிரிமியர்  காட்சி 53வது இந்திய சர்வதேச திரைப்பட விழாவில் வெளியிடப்பட்டது.
செய்தியாளர் கூட்டத்தில் தனது நாட்டின் வரலாற்றைப் பற்றி பேசிய ஜான் பிரேசினா, “செக் குடியரசு 30 ஆண்டுகளுக்கு முன்பு சோசலிச ஆட்சியிலிருந்து முதலாளித்துவ ஆட்சியாக மாறியது. அது ஒருவித குழப்பமான சூழலை ஏற்படுத்தியது. அரசுக்குச் சொந்தமான அனைத்து சொத்துக்களும் தனியார் மயமாக்கப்பட்டன. இதனால் பல குற்றங்கள் நடைபெற்றன. இவை அனைத்தும் முப்பது வருடங்களுக்கு முன்பு நடந்தவை. ஆனால் அது இன்றுவரை சில தாக்கத்தை ஏற்படுத்துகிறது. எனவே, இன்று செக் குடியரசின் இளைய தலைமுறையினரால் இது எவ்வாறு உணரப்படுகிறது என்பதைப் பார்ப்பது எனது யோசனையாக இருந்தது.”, என்று கூறினார்
அடுத்த ஆண்டு வசந்த காலத்தில் அல்லது குளிர்காலத்தில் செக் குடியரசில் இப்படம் வெளியாகும் என்று தயாரிப்பாளர் மரேக் நோவக் கூறினார். தனது நாட்டின் திரைப்பட சந்தையைப் பற்றிப் பேசுகையில், “திரைப்பட சந்தை அளவைப் பொறுத்தவரை இந்தியாவையும் செக் குடியரசையும் ஒப்பிடுவது அர்த்தமற்றது; நாங்கள் வெறும் 10 மில்லியன் மக்களைக் கொண்ட நாடு; ஒரு வருடத்தில் சுமார் 30-35 திரைப்படங்களை மட்டுமே உருவாக்குகிறோம்.” என்று கூறினார். கோவிட் தொற்றுநோய்க்குப் பிந்தைய காலத்தில், தனது நாட்டில் வெளியிடக் காத்திருக்கும் படங்களின் பெரும் எண்ணிக்கையில் இருக்கிறது என்றும் ஒவ்வொரு வாரமும் ஐந்து முதல் ஆறு பிரீமியர் காட்சிகள் திரையிடப்படுகின்றன. தனது நாட்டை பொறுத்துவரை எண்ணிக்கை மிகவும் அதிகம் என்று அவர் கூறினார். எனவே, எர்ஹார்ட் குழு இந்த நிலை மாறி இயல்பு நிலை திரும்பும் வரை காத்திருக்க விரும்புகிறது, என்று அவர் மேலும் கூறினார்.
எர்ஹார்ட் 32-வது காட்பஸ் திரைப்பட விழாவில் திரையிடப்பட்டது குறிப்பிடத்தக்கது.